2.  ลักษณะการประกอบธุรกิจ

2.1 ความเป็นมา

ในปี พ.ศ.2433 บริษัท ซิงเกอร์แห่งสหรัฐอเมริกา ได้แต่งตั้งบริษัท เคียมฮั่วเฮง จำกัด
เป็นผู้จัดจำหน่ายจักรเย็บผ้าซิงเกอร์ในประเทศไทย ต่อมาในปี พ.ศ 2448 บริษัท
ซิงเกอร์แห่งสหรัฐอเมริกา จึงได้ตั้งสาขาขึ้นในประเทศไทย ใช้ชื่อว่า บริษัท ซิงเกอร์ โซอิ้ง แมชีน
จำกัด วัตถุประสงค์เพื่อจำหน่ายจักรเย็บผ้า และผลิตภัณฑ์อื่นๆ
ที่เกี่ยวข้องกับจักรเย็บผ้าที่นำเข้ามาจากต่างประเทศ บริษัทได้ริเริ่มนำเอาบริการเช่าซื้อ
โดยผ่อนชำระเป็นงวดมาใช้ครั้งแรกในปี 2468 และบริการดังกล่าวนี้
ได้กลายเป็นลักษณะประจำของซิงเกอร์ทั้งในและต่างประเทศ นับแต่นั้นมาตลอดระยะเวลา 50
ปีเศษ บริษัทคงจำหน่ายเฉพาะจักรเย็บผ้า และผลิตภัณฑ์เกี่ยวกับจักรเย็บผ้าเท่านั้น จนกระทั่งปี
2500 บริษัทจึงได้เริ่มจำหน่ายเครื่องใช้ไฟฟ้าในครัวเรือนโดยเริ่มจากตู้เย็นเป็นอันดับแรก
ต่อมาเมื่อวันที่ 24 พฤศจิกายน 2512 จึงได้มีการจดทะเบียนก่อตั้ง "บริษัท ซิงเกอร์ประเทศไทย
จำกัด" เป็นบริษัทจำกัดภายใต้กฎหมายไทย เพื่อเข้ารับช่วงธุรกิจของ "บริษัท ซิงเกอร์ โซอิ้ง
แมชีน จำกัด" ซึ่งหยุดดำเนินกิจการในระยะเวลาต่อมา โดยมีทุนจดทะเบียนแรกเริ่ม 60 ล้านบาท
ปัจจุบันบริษัทมีทุนจดทะเบียน 270 ล้านบาท เป็นทุนที่เรียกชำระเต็มมูลค่าหุ้นแล้ว
และบริษัทได้รับอนุญาตให้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2527
ในวันที่ 4 มกราคม 2537 บริษัทฯ ได้ทำการจดทะเบียนแปรสภาพเป็น "บริษัทมหาชนจำกัด"

2.  ลักษณะการประกอบธุรกิจของบริษัทและบริษัทย่อย

บริษัท ซิงเกอร์ประเทศไทย จำกัด (มหาชน) (ซึ่งต่อไปจะเรียกว่า บริษัทซิงเกอร์)
ประกอบธุรกิจเป็นบริษัทผู้ค้า (Trading Company)
โดยเป็นผู้จำหน่ายผลิตภัณฑ์ที่มีเครื่องหมายการค้า " ซิงเกอร์ "
และบริษัทได้เพิ่มช่องทางในการจัดจำหน่ายสินค้าในรูปแบบใหม่ ชื่อ “ ซิงเกอร์ พลัส ”
เพื่อจำหน่ายเครื่องใช้ไฟฟ้าของซิงเกอร์และอื่นๆ
ทั้งยังให้บริการเงินผ่อนในรูปแบบใหม่สำหรับลูกค้าอีกด้วย
สินค้าซิงเกอร์สามารถแบ่งแยกได้ตามกลุ่มผลิตภัณฑ์ดังนี้ :-

ผลิตภัณฑ์ซิงเกอร์ ได้แก่:-

• ผลิตภัณฑ์จักรเย็บผ้า เช่น จักรเย็บผ้า เข็ม น้ำมันหล่อลื่นอเนกประสงค์ กรรไกร เป็นต้น

  • ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น เครื่องซักผ้า เตาแก๊ส
  เครื่องปรับอากาศ เตาอบไมโครเวฟ เครื่องรีดผ้า หม้อหุงข้าว พัดลม เป็นต้น

• ผลิตภัณฑ์กลุ่มออดิโอและวีดีโอ เช่น โทรทัศน์สี วีซีดี และเครื่องเสียงระบบสเตอริโอ เป็นต้น

  ผลิตภัณฑ์อื่นๆ ได้แก่:-

• รถมอเตอร์ไซค์ คอมพิวเตอร์ และโทรศัพท์มือถือภายใต้เครื่องหมายการค้าที่หลากหลาย

• ผลิตภัณฑ์กลุ่มเครื่องใช้ไฟฟ้าในครัวเรือนยี่ห้ออื่นๆ

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านร้านค้าปลีกของบริษัท และผ่านผู้แทนจำหน่าย
ซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย บริษัทมิได้ผลิตเอง
แต่จะเป็นการสั่งให้ผู้ผลิตภายในประเทศผลิตให้เป็นส่วนใหญ่ ภายใต้เครื่องหมายการค้า "ซิงเกอร์"
เพื่อสนับสนุนการดำเนินธุรกิจ บริษัท ซิงเกอร์ ได้จัดตั้งบริษัทขึ้น 4 บริษัท โดยบริษัท
ซิงเกอร์เข้าถือหุ้นกว่าร้อยละ 99 ได้แก่ บริษัท อุตสาหกรรมซิงเกอร์ (ประเทศไทย) จำกัด,
บริษัท ซิงเกอร์ (โบรคเกอร์) จำกัด, บริษัท ซิงเกอร์ เทรดดิ้ง (ประเทศไทย) จำกัด,
และบริษัท เอส.ที.แอล. อิเลคโทรนิคส์ จำกัด สำหรับบริษัท ซันซุย (ประเทศไทย) จำกัด บริษัท
ซิงเกอร์เข้าถือหุ้นร้อยละ 50.86 (ปัจจุบันยังไม่ได้ดำเนินกิจการใดๆ )

• บริษัท อุตสาหกรรมซิงเกอร์ (ประเทศไทย) จำกัด

จัดตั้งขึ้นเพื่อเป็นโรงงานประกอบ จักรเย็บผ้า เตาแก๊ส มอเตอร์จักรอุตสาหกรรมเบา
และน้ำมันจักร เพื่อให้บริษัทซิงเกอร์นำไปจำหน่าย นอกจากนี้บริษัทอุตสาหกรรมซิงเกอร์
ยังเป็นผู้ผลิตเครื่องวัดด้ายและกรอด้าย พร้อมทั้งจัดจำหน่ายในประเทศและต่างประเทศ
ซึ่งผลิตภัณฑ์นี้เป็นผลิตภัณฑ์ใหม่ของบริษัทอุตสาหกรรมซิงเกอร์ที่ได้ทำการพัฒนาตลอดเวลา
เพื่อให้เหมาะกับสภาพการใช้งานในปัจจุบันและอนาคต.

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด ดำเนินธุรกิจเป็นนายหน้าค้ากรมธรรม์ประกันชีวิตให้กับบริษัท
เมืองไทยประกันชีวิต จำกัด โดยอาศัยพนักงานขายของบริษัท ซิงเกอร์
เป็นนายหน้าชักชวนให้ลูกค้าที่ซื้อสินค้าซิงเกอร์ทำประกันชีวิตด้วย รายได้หลักของบริษัท โบรคเกอร์
ได้แก่ ค่านายหน้าจากการขายกรมธรรม์ ประกันชีวิตที่ได้รับจากบริษัท เมืองไทยประกันชีวิต จำกัด
ในอัตราร้อยละ 15 ของเบี้ยประกันรายได้รวมของ
บริษัทประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด โดยให้พนักงานขายของบริษัทซิงเกอร์
เฉพาะที่มีใบอนุญาตตัวแทนประกันชีวิต เป็นผู้ขายกรมธรรม์ให้แก่ลูกค้า
การดำเนินธุรกิจของบริษัทมิได้มีนโยบายแข่งขันกับผู้อื่น
แต่เป็นการดำเนินธุรกิจเพื่อที่จะใช้ประโยชน์จากบุคลากรของบริษัทซิงเกอร์
โดยเฉพาะพนักงานขายอย่างเต็มประสิทธิภาพ เนื่องจากพนักงานขายของบริษัทซิงเกอร์
จะต้องพบปะลูกค้าเพื่อเสนอขายสินค้าให้บริการหลังการขาย
และเก็บค่าเช่าซื้ออย่างสม่ำเสมออยู่แล้ว ทำให้รู้จักลูกค้าเป็นอย่างดี
เมื่อเห็นว่าลูกค้ารายใดเหมาะสมก็จะขายกรมธรรม์ให้
กรมธรรม์ประกันชีวิตที่ขายโดยพนักงานขายของบริษัท ซิงเกอร์
จึงเป็นการขายให้แก่กลุ่มที่พิจารณาแล้วว่าเป็นลูกค้าที่ดี โดยบริษัทจัดให้มีการอบรมพนักงานขาย
ให้มีความรู้ความเข้าใจในธุรกิจประกันชีวิต เพื่อสอบรับใบอนุญาตขายกรมธรรม์ประกันชีวิต

• บริษัท ซิงเกอร์เทรดดิ้ง (ประเทศไทย) จำกัด

ประกอบธุรกิจตัวแทนสั่งผลิตสินค้าจากผู้ผลิตในประเทศ ให้กับบริษัทในเครือของซิงเกอร์
ในต่างประเทศ

• บริษัท เอส.ที.แอล. อิเลคโทรนิคส์ จำกัด

ประกอบธุรกิจขายส่งสินค้าประเภท เครื่องใช้ไฟฟ้า

3.  โครงสร้างรายได้

โครงสร้างรายได้ของบมจ. ซิงเกอร์ประเทศไทย ตามส่วนงานทางภูมิศาสตร์และสายผลิตภัณฑ์

แบ่งได้ดังต่อไปนี้ :-

+---------------------------+--------+---+--------+---+--------+---+
| มูลค่าการจำหน่ายในประเทศ     | 2542 / | % | 2543 / | % | 2544 / | % |
|                           | 1999   |   | 2000   |   | 2001   |   |
| แยกตามผลิตภัณฑ์              |        |   |        |   |        |   |
+---------------------------+--------+---+--------+---+--------+---+
| ตู้เย็น                      | 8      | 2 | 7      | 1 | 7      | 1 |
|                           | 23,329 | 1 | 24,860 | 9 | 00,495 | 8 |
+---------------------------+--------+---+--------+---+--------+---+
| โทรทัศน์สี                   | 1,2    | 3 | 1,1    | 3 | 1,1    | 3 |
|                           | 02,069 | 1 | 70,180 | 1 | 48,453 | 0 |
+---------------------------+--------+---+--------+---+--------+---+
| เครื่องซักผ้า                 | 8      | 2 | 9      | 2 | 8      | 2 |
|                           | 86,559 | 3 | 33,931 | 5 | 55,404 | 2 |
+---------------------------+--------+---+--------+---+--------+---+
| จักรเย็บผ้า                  | 3      | 8 | 2      | 8 | 2      | 8 |
|                           | 20,909 |   | 97,764 |   | 91,509 |   |
+---------------------------+--------+---+--------+---+--------+---+
| สเตอริโอ                   | 2      | 6 | 2      | 6 | 2      | 6 |
|                           | 30,749 |   | 36,065 |   | 13,294 |   |
+---------------------------+--------+---+--------+---+--------+---+
| เตาแก๊ส                    | 1      | 3 | 95,960 | 3 | 85,963 | 2 |
|                           | 01,137 |   |        |   |        |   |
+---------------------------+--------+---+--------+---+--------+---+
| วีดีโอ                      | 84,112 | 2 | 73,032 | 2 | 1      | 3 |
|                           |        |   |        |   | 05,939 |   |
+---------------------------+--------+---+--------+---+--------+---+
| เครื่องปรับอากาศ             | 63,915 | 2 | 47,422 | 1 | 69,712 | 2 |
+---------------------------+--------+---+--------+---+--------+---+
| รวมมูลค่าการจำหน่ายในประเทศ  | 3,7    |   | 3,5    |   | 3,4    |   |
|                           | 12,779 |   | 79,214 |   | 70,769 |   |
+---------------------------+--------+---+--------+---+--------+---+
| ผลิตภัณฑ์อื่นในประเทศ          | 2      | 4 | 2      | 5 | 3      | 9 |
|                           | 04,317 |   | 20,634 |   | 61,495 |   |
+---------------------------+--------+---+--------+---+--------+---+
| มูลค่าการจำหน่ายต่างประเทศ    | -      |   | -      | - | -      |   |
+---------------------------+--------+---+--------+---+--------+---+
| รวมมูลค่าจำหน่าย             | 3,9    | 1 | 3,7    | 1 | 3,8    | 1 |
|                           | 17,096 | 0 | 99,848 | 0 | 32,264 | 0 |
|                           |        | 0 |        | 0 |        | 0 |
+---------------------------+--------+---+--------+---+--------+---+

  ------------------------------------ ----------- ----------- -----------
  อัตราการเพิ่ม (ลด) ของมูลค่าการจำหน่าย     2542 / 1999 2543 / 2000 2544 / 2001

                                       ( 1.6 %)    ( 3.0 %)    0.9 %
  ------------------------------------ ----------- ----------- -----------

หมายเหตุ บริษัทดำเนินธุรกิจขายสินค้าในส่วนงานทางธุรกิจเดียว
และดำเนินธุรกิจในส่วนงานทางภูมิศาสตร์เดียวคือในประเทศไทย
ดังนั้นจึงมิได้มีการเสนอข้อมูลทางการเงินจำแนกตามส่วนงาน